Ο **Σαρλ Αμεντέ Φιλίπ βαν Λου** (γαλλικά: Charles Amédée Philippe van Loo), γεννήθηκε στις 25 Αυγούστου 1719 στο Ρίβολι (Ιταλία) και πέθανε στις 15 Νοεμβρίου 1795 στο Παρίσι, ήταν Γάλλος ζωγράφος αλληγορικών σκηνών και πορτρέτων.

Βιογραφικά στοιχεία
-------------------

Ο Σαρλ Αμεντέ Φιλίπ βαν Λου κατάγονταν από τη γνωστή οικογένεια ζωγράφων βαν Λου. Σπούδασε ζωγραφική με τον πατέρα του Ζαν-Μπατίστ βαν Λου στο Τορίνο και τη Ρώμη. Δύο από τα αδέλφια του, ο Φρανσουά βαν Λου (1708-1732) και ο Λουί-Μισέλ βαν Λου (1707-1771) ήταν επίσης ζωγράφοι. Ήταν επίσης ανιψιός του ζωγράφου Σαρλ Αντρέ βαν Λου, ο οποίος ήταν μικρότερος αδελφός του πατέρα του.

Το 1738, ο Σαρλ-Αμεντέ-Φιλίπ βαν Λου κέρδισε το Βραβείο της Ρώμης. Στη συνέχεια, μετά από μια σύντομη παραμονή στην Αιξ-αν-Προβάνς, το 1745 εγκαταστάθηκε στο Παρίσι. Το 1747, έγινε δεκτός στη Βασιλική Ακαδημία Ζωγραφικής και Γλυπτικής. Την ίδια χρονιά, παντρεύτηκε την ξαδέλφη του, Μαρί-Μαργκερίτ Λεμπράν, κόρη του ζωγράφου Μισέλ Λεμπράν.

Το 1748 έγινε ζωγράφος στην αυλή του Φρειδερίκου του Μεγάλου στο Βερολίνο όπου έμεινε μέχρι το 1758, όταν ο Πρώσος βασιλιάς του επέτρεψε να επιστρέψει στην πατρίδα του το Παρίσι κατά τη διάρκεια του Επταετούς Πολέμου (στον οποίο η Γαλλία και η Πρωσία ήταν αντίπαλοι). Μετά το τέλος του πολέμου το 1763 επέστρεψε στο Βερολίνο και εργάστηκε ξανά για τον Φρειδερίκο τον Μέγα. Ζωγράφισε πορτρέτα για τη βασιλική οικογένεια και τους αυλικούς καθώς και πίνακες για το παλάτι της πόλης του Πότσνταμ και το Σανσουσί. Ακόμη και μετά την οριστική επιστροφή του στη Γαλλία το 1769, ελάμβανε ετήσια σύνταξη από τον Πρώσο βασιλιά.

Το 1770 στο Παρίσι διορίστηκε καθηγητής ζωγραφικής στη Σχολή Καλών Τεχνών, έκανε τακτικά εκθέσεις στο Σαλόνι και ζωγράφισε πολλούς πίνακες παραγγελία του μαρκήσιου ντε Μαρινί, διευθυντή των κτηρίων του βασιλιά Λουδοβίκου ΙΕ΄, μέχρι το τέλος της ζωής του. Πέθανε στις 15 Νοεμβρίου 1795 στο Παρίσι.

Τεχνική
-------

Ζωγράφισε κυρίως πορτρέτα και μυθολογικές και αλληγορικές σκηνές. Χρησιμοποιούσε συνήθως δύο κυρίαρχα αντίθετα χρώματα και κατά τα άλλα ουδέτερους τόνους. Οι πίνακές του δείχνουν επίσης το ενδιαφέρον του για την επιστημονική πρόοδο της εποχής. Του άρεσε να χρησιμοποιεί την τεχνική της οπτικής ψευδαίσθησης, όπως στον πίνακα *Ο Σκοτεινός θάλαμος* (1764) και στις *Σαπουνόφουσκες* (1764).

Είναι ο ζωγράφος του μοναδικού γνωστού πορτρέτου του Μαρκησίου ντε Σαντ εν ζωή.

Επιλογή έργων
-------------

* Πορτρέτο της Ελισάβετ της Ρωσίας, ανάκτορο ΠέτερχοφΠορτρέτο της Ελισάβετ της Ρωσίας, ανάκτορο Πέτερχοφ
* Πορτρέτο του μαρκήσιου ντε Σαντ, 1760-62, ιδιωτική συλλογήΠορτρέτο του μαρκήσιου ντε Σαντ, 1760-62, ιδιωτική συλλογή
* Ο σκοτεινός θάλαμος, 1764, Εθνική Πινακοθήκη της Ουάσιγκτον*Ο σκοτεινός θάλαμος, 1764,* Εθνική Πινακοθήκη της Ουάσιγκτον
* Ο όρκος του Ιεφθάε, 1785, Μουσείο Καλών Τεχνών της Ντιζόν*Ο όρκος του Ιεφθάε*, 1785, Μουσείο Καλών Τεχνών της Ντιζόν
* Πείραμα βαρομετρικής πίεσης*Πείραμα βαρομετρικής πίεσης*
* Βιλελμίνη της Έσσης‑ΚάσσελΒιλελμίνη της Έσσης‑Κάσσελ
* Η Άρτεμις αφοπλίζει τον Έρωτα*Η Άρτεμις αφοπλίζει τον Έρωτα*
* Περσέας και Ανδρομέδα*Περσέας και Ανδρομέδα*

Παραπομπές
----------

1. 1 2 3 4 5 6 7 8  acad-artlas.huma-num.fr/items/show/1235.
2. ↑  (Ολλανδικά) *RKDartists*. rkd.nl/explore/artists/50773. Ανακτήθηκε στις 23  Αυγούστου 2017.
3. ↑  rkd.nl/explore/artists/50773. Ανακτήθηκε στις 15  Οκτωβρίου 2016.
4. ↑  *artist list of the National Museum of Sweden*. 12  Φεβρουαρίου 2016. kulturnav.org/f5c36810-d53a-47f4-9f31-c78f345b589a. Ανακτήθηκε στις 27  Φεβρουαρίου 2016.
5. ↑  *Czech National Authority Database*. xx0219931. Ανακτήθηκε στις 1  Μαρτίου 2022.
6. ↑  (Αγγλικά) *Union List of Artist Names*. 14  Νοεμβρίου 2017. 500023787. Ανακτήθηκε στις 14  Μαΐου 2019.
7. 1 2  *Czech National Authority Database*. xx0219931. Ανακτήθηκε στις 18  Δεκεμβρίου 2022.
8. 1 2  (Ολλανδικά) *RKDartists*. rkd.nl/explore/artists/50773. Ανακτήθηκε στις 14  Σεπτεμβρίου 2022.
9. ↑  (Αγγλικά) *Union List of Artist Names*. 14  Νοεμβρίου 2017. 500023787. Ανακτήθηκε στις 21  Μαΐου 2021.
10. ↑ . «christies.com/en/Charles-Amédée-Philippe Van Loo (1719-1795)».
11. ↑ . «artsandculture.google.com/entity/Charles-Amédée-Philippe van Loo».
12. ↑ . «nga.gov/collection/artist-info/Charles Amédée Philippe Van Loo».
13. ↑ . «nga.gov/collection/Charles Amédée Philippe Van Loo/Soap Bubbles, 1764».
14. ↑ . «pop.culture.gouv.fr/Le Voeu de Jephté».
15. ↑ . «artnet.com/artists/Charles Amédée Philippe van Loo».
16. ↑ . «pop.culture.gouv.fr/Le Voeu de Jephté».

Εξωτερικοί σύνδεσμοι
--------------------

* Πολυμέσα σχετικά με το θέμα  Charles-Amédée-Philippe van Loo στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 71665423
* **Europeana**: agent/base/52243
* ISNI: 0000 0000 8151 9090
* GND: 141884738
* SUDOC: 241351413
* BNF: cb14792271b (data)
* ULAN: 500023787
* NKC: xx0219931
* KulturNav: id
* RKD: 50773

 |

 |